பகுத்துணர்ந்து எழுதுதலின் மதிப்பீடு (ஏ டபிள்யு ஏ) நீங்கலாக அளவறி பகுதியையும் சொல்வள பகுதியையும் உள்ளடக்கிய "மொத்த மதிப்பெண்" 200 முதல் 800 வரை மாறுபடுகிறது. தேர்வுக்குட்படுவோரில் மூன்றில் இரு பங்கினர் 400 முதல் 600 வரையுள்ள மதிப்பெண்களைப் பெறுகின்றனர். மதிப்பெண் பரவல் மணி வளைகோடு-ஐ ஒத்திருக்கிறது. இதன் திட்ட விலக்கம் தோராயமாக 100 புள்ளிகளில் அமைந்திருக்கிறது. அதாவது 68% தேர்வு எழுதுபவர்கள் 400 முதல் 600 மதிப்பெண்கள் பெறும்படிக்கும், இடைநிலை மதிப்பெண் 500க்கு அருகில் அமையும் வண்ணமும் ஆரம்பத்தில் இத்தேர்வு வடிவமைக்கப்பட்டது. 2005/2006 வருடத்தின் சராசரி மதிப்பெண் 533 ஆகும்.

அளவறி மற்றும் சொல்வள பகுதிகள் கணினி வழி சோதனையை உள்ளடக்கியது. முதல் கேள்வி கடினமான ஒன்றாக இருக்கலாம். ஒவ்வொரு பகுதியிலும் அடுத்துவரும் சில வினாக்கள் 500-ன் மட்டத்தில் அமைந்திருக்கின்றன. தேர்வுஎழுதுவோர் சரியாக விடையளிக்கும் பட்சத்தில் அடுத்து வரும் கேள்விகள் கடினமானதாக அமையும். தேர்வுஎழுதுவோர் தவறாக விடையளிக்கும் பட்சத்தில் அடுத்து வரும் கேள்விகள் இலகுவாக அமையும். வினாக்கள் மாணவரின் மதிப்பெண்ணைப் பொறுத்து மிகப்பெரிய வினா வங்கி ஒன்றிலிருந்து எடுக்கப்பட்டு வழங்கப்படுகின்றன. மாணவர்கள் வினாக்களைப் விதிகளுக்கப்பாற்பட்டு பதிவு செய்வதை தடுக்க இவ்வினாக்கள் முறையாக நிகழ்நிலைப் படுத்தப்படுகின்றன. 

இறுதி மதிப்பெண் தேர்வுக்குட்படுவோரால் விடையளிக்கப்பட்ட இறுதி வினாவைப் பொறுத்து மட்டும் அமைவதில்லை-(அதாவது, கணினிவழி கேள்விகள் எட்டுகின்ற கடினத்தைப் பொறுத்தவரை). மதிப்பெண் கணித்தலுக்குப் பயன்படுத்தப்படும் நெறிமுறை அதைவிட சிக்கலானதாக இருக்கிறது. தேர்வுஎழுதுவோர் சிறுபிள்ளைத்தனமான பிழை ஒன்றினை செய்துவிடும் பட்சத்தில் கணினியானது அதனை ஒரு நெறி பிறழ்வாக உணர்கிறது. தேர்வுக்குட்படுவோர் முதல் வினாவை விட்டுவிட்டாரென்றாலும் அவரது மதிப்பெண் வீச்சு அடிமட்டபாதிக்குக் கீழே விழவேண்டுமென்பது அவசியமற்றது. 

மேலும் காலியாக விடப்பட்ட வினாக்கள் (அதாவது எழுதப்படாது விடப்பட்டவை) தவறாக விடையளிக்கப்பட்டவைகளை விட தேர்வுக்குட்படுவோரை அதிகம் பாதிக்கும். இது தவறான விடைக்கு எதிர்மறை மதிப்பெண்ணளிக்கும் எஸ் ஏ ட்டி தேர்விலிருந்து முரண்பட்டதாகும். ஒவ்வொரு சோதனைப் பகுதியும் தேர்வுக்குட்படுவோரை மதிப்பிடுவதற்காக மட்டுமல்லாமல், எதிர்காலத்தில் இவற்றின் பிரயோகம் பொருத்தமாக இருக்குமா என்பதை அனுமானிப்பதற்கு ஏதுவாகவும் பல சோதனை வினாக்களைக் கொண்டுள்ளது.

சொல்வள மற்றும் அளவறி பகுதி மதிப்பெண்கள் 0 முதல் 60 வரை மாறுபடுகின்றன. பகுத்துணர்ந்து எழுதுதலின் மதிப்பீடு மதிப்பெண்கள் 0 முதல் 6 வரை வேறுபட்டு இரு ஜி மேட் கட்டுரைகளின் சராசரி மதிப்பெண்களை காட்டுகின்றன. சொல்வளம் மற்றும் அளவறி பகுதிகளிலிருந்து வேறுபடும் விதமாக கட்டுரைகள் மதிப்பிடப்படுவதோடு, அவற்றின் மதிப்பெண்கள் மொத்த மதிப்பெண்ணில் சேர்க்கப்படுவதில்லை. 

கடந்த 5 ஆண்டுகளின் அனைத்து மதிப்பெண்கள் மற்றும் புறக்கணிப்புகள் தேர்வுக்குட்படுவோரின் மதிப்பெண் அறிக்கையில் குறிப்பிடப்படுகின்றன. இது முந்தைய கொள்கையான கடந்த மூன்றாண்டுகால மதிப்பெண்கள் மற்றும் புறக்கணிப்புகளை மதிப்பெண் அறிக்கையில் குறிப்பிடுவதிலிருந்து மாறுபட்டுள்ளது.

மொத்த மதிப்பெண்
வாக்கியம் திருத்துதல்
பதிவுசெய்தலும் தயாரிப்பும்
தேர்வு